ഇന്ന് 50 പേരെ പിരിച്ചുവിടും, കൊവിഡ് പോരാളികള് പടിയിറങ്ങുന്നു പത്തനംതിട്ട : കൊവിഡ് ബ്രിഗേഡിയര്മാരുടെ കാലാവധി അവസാനിക്കുമ്ബോള് ജില്ലയില് ഇന്ന് അമ്ബത് പേരെ പിരിച്ചുവിടും. ഘട്ടംഘട്ടമായി കൂടുതല് പേരെ ഒഴിവാക്കിയേക്കാം. ഇവരെ സ്ഥിരമാക്കാന് കഴിയില്ല. അടുത്ത ഒഴിവുകള് വരുമ്ബോള് ഇവര്ക്ക് പ്രാതിനിധ്യം ലഭിക്കും. ജില്ലയില് ആകെ 1062 കൊവിഡ് ബ്രിഗേഡിയര് ജീവനക്കാര് നിലവില് ഉണ്ട്. ഇതില് അമ്ബത് മുതല് നൂറ് വരെ ജീവനക്കാര് ആദ്യ ഘട്ടത്തില് പുറത്താകും. സംസ്ഥാനത്ത് ആകെ 19,210 ജീവനക്കാരാണ് കൊവിഡ് പോരാളികളായുള്ളത്. ഇവരുടെ ശമ്ബളത്തിനായി 35 കോടി രൂപയാണ് നീക്കിവച്ചത്. ജില്ലയിലെ ഫസ്റ്റ് ലൈന്, സെക്കന്ഡ് ലൈന് ട്രീറ്റ് മെന്റ് സെന്ററുകളിലെ പതിനൊന്ന് എണ്ണത്തില് പകുതിയും അടച്ചു. കേസുകള് കുറയുന്നത് അനുസരിച്ച് വീണ്ടും ബാക്കിയുള്ളവ കൂടി അടയ്ക്കാനാണ് തീരുമാനം. രണ്ട് മാസത്തിനുള്ളില് ജില്ലയിലെ കൊവിഡ് കണക്കുകള് കുറയുമെന്നാണ് ആരോഗ്യ വകുപ്പ് അധികൃതര് പറയുന്നത്. സി.എഫ്.എല്.ടി.സികള് പൂട്ടുന്നു ജില്ലയില് നിലവില് കാര്മല് എന്ജിനീയറിംഗ് കോളേജ്, കുറ്റപ്പുഴ മാര്ത്തോമ്മ ഹോസ്റ്റല്, പന്തളം തെക്കേകര എന്നിവിടങ്ങളിലാണ് ഫസ്റ്റ് ലൈന് ട്രീറ്റ്മെന്റ് സെന്റര് പ്രവര്ത്തിക്കുന്നത്. പന്തളം അര്ച്ചന, റാന്നി മേനാംതോട്ടം, പത്തനംതിട്ട മുസലിയാര് കോളേജ് എന്നിവ സെക്കന്ഡ് ലൈന് ട്രീറ്റ്മെന്റ് സെന്ററായും പ്രവര്ത്തിക്കുന്നുണ്ട്. കോളേജില് ക്ലാസ് ആരംഭിക്കുന്നതിനാല് മുസലിയാര് കോളേജിലെ സെന്റര് പത്തനംതിട്ട ജിയോയിലേക്ക് മാറ്റിയേക്കും. ഈ സി.എഫ്.എല്.ടി.സികളില് ജോലി ചെയ്യുന്ന ജീവനക്കാര് പുറത്ത് പോകും. കൊവിഡ് ആശുപത്രികളായ കോഴഞ്ചേരി ജില്ലാ ആശുപത്രി, പത്തനംതിട്ട ജനറല് ആശുപത്രി എന്നിവിടങ്ങളിലെ കൊവിഡ് വിഭാഗം ജീവനക്കാരെ വേഗത്തില് പിരിച്ച് വിടാന് സാദ്ധ്യതയില്ല. കൊവിഡ് കേസുകള് കുറഞ്ഞാല് മാത്രമേ ഇവരെ പിരിച്ച് വിടാന് സാധിക്കു. പ്രതിദിന കൊവിഡ് കേസുകള് അഞ്ഞൂറില് നിന്ന് ഇതുവരെ കുറഞ്ഞിട്ടില്ല. കൊവിഡ് ബ്രിഗേഡിയര്മാര് ജില്ലയില് ആകെ : 1062 ആദ്യ ഘട്ടത്തില് പുറത്താകുന്നത് ഡ്രൈവര്മാര്, ലാബ് ടെക്നീഷ്യന്സ്, അറ്റന്ഡര്, നഴ്സുമാര്, ഡേറ്റ എന്ട്രി ഓപറേറ്റര്മാര് എന്നിവര് ആറുമാസ കാലാവധിയിലാണ് ഇവരെ ജോലിയ്ക്ക് നിയമിച്ചത്. വീണ്ടും നീട്ടി നല്കിയ കാലാവധി ഇന്നലെ അവസാനിക്കുകയായിരുന്നു. കൊവിഡ് സാഹചര്യം കണക്കിലെടുത്ത് അത്യാവശ്യമുള്ളവരെ മാത്രം നിലനിറുത്താനാണ് ആരോഗ്യ വകുപ്പിന്റെ തീരുമാനം.